Up-121/04
Datum: 2004-05-07T00:00:00.000+02:00
ecli: ECLI:SI:USRS:2004:Up.121.04
vrsta: posamični akt
zadeva: ustavna pritožba
objavljeno: Neobjavljeno | 07.05.2004
dokument: US23421
akt: Ustavna pritožba A. A., B. B. in C. C. zoper sodbo Upravnega sodišča, Oddelka v Mariboru, št. U 256/2001 z dne 18. 2. 2003
resitev: zavrženje
izrek: Ustavna pritožba A. A., B. B. in C. C. zoper sodbo Upravnega sodišča, Oddelka v Mariboru, št. U 256/2001 z dne 18. 2. 2003 se zavrže.
stavek: Zoper sodbo Upravnega sodišča je dovoljena pritožba, torej redno pravno sredstvo. Pritožniki niti ne navajajo, da bi pritožbo sploh vložili. Ker procesna predpostavka izčrpanosti pravnih sredstev ni podana in ker niso izpolnjeni pogoji za predčasno obravnavo ustavne pritožbe, je Ustavno sodišče ustavno pritožbo zavrglo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
podlaga: Člen 55.1.2, Zakon o Ustavnem sodišču [ZUstS]
datum_vloge: 2004-02-15T23:00:00.000Z
datum_odlocitve: 2004-05-06T22:00:00.000Z

# Up-121/04 - 4

7. 5. 2004

# SKLEP

Ustavno sodišče je v postopku za preizkus ustavne pritožbe A. A., B. B., oba iz Ž. Ž. in C. C. iz Z., ki jih zastopa Č. Č., odvetnik v V., na seji senata dne 20. aprila 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A., B. B. in C. C. zoper sodbo Upravnega sodišča, Oddelka v Mariboru, št. U 256/2001 z dne 18. 2. 2003 se zavrže.**

## OBRAZLOŽITEV

Pritožniki vlagajo ustavno pritožbo zoper sodbo Upravnega sodišča, Oddelka v Mariboru, št. U 256/2001 z dne 18. 2. 2003.

Ustavnemu sodišču predlagajo, naj o njihovi ustavni pritožbi odloči pred izčrpanjem pravnih sredstev in kljub temu, da je vložena po poteku 60 dnevnega roka iz prvega odstavka 52. člena Zakona o Ustavnem sodišču (v nadaljevanju ZUstS).

Po prvem odstavku 51. člena ZUstS se lahko ustavna pritožba vloži šele, ko so izčrpana vsa redna in izredna pravna sredstva. Po določbi drugega odstavka istega člena lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice. To pomeni, da lahko Ustavno sodišče izjemoma odloča o ustavni pritožbi že pred izčrpanjem izrednih pravnih sredstev, v nobenem primeru - niti v izjemnih primerih - pa ne more odločati pred izčrpanjem rednih pravnih sredstev. Zato ni pomembno, kdaj je bila sodna odločba, zoper katero je mogoče vložiti pritožbo, vročena.

Zoper sodbo Upravnega sodišča je po določbi 70. člena in naslednjih členih Zakona o upravnem sporu (Uradni list RS, št. 50/97 in nasl. - ZUS) dovoljena pritožba (kar je Upravno sodišče navedlo tudi v pravnem pouku izpodbijane sodbe), torej redno pravno sredstvo. Pritožniki niti ne navajajo, da bi pritožbo sploh vložili. Ker procesna predpostavka izčrpanosti pravnih sredstev ni podana in ker niso izpolnjeni pogoji za predčasno obravnavo ustavne pritožbe, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan